OSNOVNA ŠKOLA KRALJA TOMISLAVA

N A Š I C E

KLASA: 007-02/22-01/05

URBROJ: 2149-13-11-22- 2

Našice, 9. lipnja 2022.

**ZAPISNIK**

sedme sjednice Školskog odbora održane **u četvrtak, 9. lipnja 2022**. godine s početkom u **18.00 sati** u zbornici Osnovne škole kralja Tomislava, Našice.

Nazočni članovi Školskog odbora: Iva Ramljak, Marko Žigić, Anamarija Serdar, Davor Pavlović, Vilim Bosak i Danijel Rončević

Opravdano nenazočna: Ana Vrlja Pavić

Ostali nazočni: Vlatka Zahirović, ravnateljica i Blanka Sertić, zapisničar

Predložen je sljedeći

**DNEVNI RED :**

1. Donošenje Odluke o usvajanju Zapisnika šeste sjednice Školskog odbora
2. I. rebalans Financijskog plana za 2022. godinu.
3. Donošenje Pravilnika o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika
4. Prestanak radnog odnosa - prethodna suglasnost
5. Pitanja i prijedlozi

**Točka 1.**

Na tekst zapisnika i zaključaka donesenih na šestoj sjednici Školskog odbora održane 11. ožujka 2022. godine nema primjedbi te se jednoglasno donosi, sljedeća

**ODLUKA**

**Školski odbor, jednoglasno, donosi Odluku o usvajanju zapisnika šeste sjednice Školskog odbora, održane 11. ožujka 2022. godine.**

**Točka 2.**

Nakon kraćeg obrazloženja potrebe donošenja I. rebalansa Financijskog plana za 2022. godinu, Školski odbor jednoglasno, donosi, sljedeću

**ODLUKU**

**Školski odbor Osnovne škole kralja Tomislava, Našice, jednoglasno I. rebalans Financijskog plana za 2022. godinu.**

**Točka 3.**

Dana 15. travnja 2022. godine u Narodnim novinama je objavljen novi [Zakon o zaštiti prijavitelja nepravilnosti](https://www.iusinfo.hr/zakonodavstvo/ZA2022B46A572). Autor donosi pregled svih izmjena i novosti koje novi Zakon, popularno zvan „Zakon o zviždačima“ donosi.

Primarna potreba za donošenja novog [Zakona](https://www.iusinfo.hr/zakonodavstvo/ZA2022B46A572) je bila usklađivanje zakonodavstva s [Direktivom (EU) 2019/1937 Europskog parlamenta i Vijeća o zaštiti osoba koje prijavljuju povrede prava Unije](https://www.iusinfo.hr/EU-zakonodavstvo/EU721S3C32019L1937) (dalje u tekstu: Direktiva).

Direktiva je donesena 23. listopada 2019., nakon što je stari [Zakon o zaštiti prijavitelja nepravilnosti](https://www.iusinfo.hr/zakonodavstvo/ZA2019B17A357/2) već bio na snazi (donesen 08. veljače 2019., stupio na snagu 01. srpnja 2019.), a također se tijekom postupka izmjena zakona uočilo da će se mijenjati više od polovice članaka što je podrazumijevalo onda donošenje posve novog zakona.

Sukladno tome, potreba je donošenje novog Pravilnika o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika.

Rasprave nema jer su članovi Školskog odbora dobili u pisanom obliku obrazloženje odnosno novosti u novom Zakonu o zaštiti prijavitelja nepravilnosti te se jednoglasno, donosi, sjedeća

**ODLUKA**

**Školski odbor Osnovne škole kralja Tomislava, Našice, jednoglasno, donosi Pravilnik o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika.**

**Točka 4.**

Ravnateljica upoznaje Školski odbor sa sadržajem Uvjerenja Ministarstva pravosuđa i uprave, Uprave za kazneno pravo, Odjela za kaznene evidencije, Zagreb, Klasa: 740-02/22-03/72375, Ur.broj: 514-05-02-01-01/01-22-02, Veza: 112-10/22-01/050 od 24. svibnja 2022. godine, a dostavljeno na adresu Osnovne škole kralja Tomislava, Našice dana 01. lipnja 2022. godine da Goran Đomešić ima evidentiranu pravomoćnu presudu Općinskog suda u Osijeku.

Dana, 06. lipnja 2022. Školskom odboru Osnovne škole kralja Tomislava, Našice n/r predsjednice Ive Ramljak u pisanom obliku upućen je Zahtjev za suglasnost za prestanak radnog odnosa s Goranom Đomešićem, domarom-ložačem na neodređeno, puno radno vrijeme u Osnovnoj školi kralja Tomislava, Našice.

Nakon duže rasprave, Školski odbor Osnovne škole kralja Tomislava, Našice, donosi, sljedeću

**ODLUKU**

Temeljem članka 114. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10-Ispravak, 90/11., 16/12., 86/12., 94/13., 152/14., 7/17., 68/18., 98/19. i 64/20.), članka 52. Statuta škole i zahtjeva ravnateljice za prethodnu suglasnost za prestanak radnog odnosa s Goranom Đomešićem, Školski odbor Osnovne škole kralja Tomislava, Našice na 7. sjednici, održanoj dana 9. lipnja 2022. godine, donosi, sljedeću

**ODLUKU**

1. Daje se prethodna suglasnost za prestanak radnog odnosa s Goranom Đomešićem, domarom-ložačem na neodređeno, puno radno vrijeme u Osnovnoj školi kralja Tomislava, Našice.

**Obrazloženje**

Školski odbor upoznat je sa sadržajem Uvjerenja Ministarstva pravosuđa i uprave, Uprave za kazneno pravo, Odjela za kaznene evidencije, Zagreb, Klasa: 740-02/22-03/72375, Ur.broj: 514-05-02-01-01/01-22-02, Veza: 112-10/22-01/050 od 24. svibnja 2022. godine da Goran Đomešić ima evidentiranu pravomoćnu presudu Općinskog suda u Osijeku.

Kako nastavak radnog odnosa s imenovanim nije moguć, pokrenut je postupak izvanrednog otkazivanja ugovora o radu sukladno članku 106. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10-Ispravak, 90/11., 16/12., 86/12., 94/13., 152/14., 7/17., 68/18., 98/19. i 64/20.) i članku 116. Zakona o radu (Narodne novine, broj: 93/14., 127/17. i 98/19.).

Sukladno članku 114. stavku 1. Zakona o odgoju i obrazovanju u osnovnoj i srednjoj školi (Narodne novine, broj: 87/08., 86/09., 92/10., 105/10-Ispravak, 90/11., 16/12., 86/12., 94/13., 152/14., 7/17., 68/18., 98/19. i 64/20..) i članaka 52. i 73. Statuta Osnovne škole kralja Tomislava, Našice o zasnivanju i prestanku radnog odnosa odlučuje ravnatelj uz prethodnu suglasnost Školskog odbora te je odlučeno kao u dispozitivu Odluke.

**Točka 5.**

**Pitanja i prijedlozi:**

Pitanja i prijedloga nije bilo.

Sjednica zaključena u 19,00 sati.

Zapisničar: Predsjednica Školskog odbora:

Blanka Sertić Iva Ramljak